అర్ధనారీశ వర్మ

అర్ధనారీశ వర్మ (జననం రాజా రిషి అర్ధనారీశ వర్మ; 1874 జులై 27 - 1964 డిసెంబరు 7), ఒక భారతీయ స్వాతంత్ర్య సమరయోధుడు, కవి, రచయిత, పాత్రికేయుడు. వన్నియ కుల క్షత్రియ రాజకీయాలలో ఆయన పోషించిన పాత్రకు ప్రసిద్ధి చెందాడు.

 ప్రారంభ జీవితం 
సుగావన పదయాచి, లక్ష్మీ అమ్మల్ దంపతులకు 1874 జులై 27న తమిళనాడు సేలంలో అర్ధనారీశ వర్మ జన్మించాడు. ఆయన వన్నియ కుల క్షత్రియ సమాజానికి చెందినవాడు.

 జీవితచరిత్ర 
1911లో అర్ధనారీశ వర్మ "స్వదేశ్ అబిమణి" అనే పబ్లిషింగ్ హౌస్ లో మేనేజర్ గా పనిచేసాడు. సుబ్రమణ్య భారతీయార్ కవితలు ఆయనను ఆకట్టుకున్నాయి. 1931లో వర్మ స్వయంగా "వీర భారతి" అనే పత్రికను ప్రచురించి, దాని సంపాదకుడిగా వ్యవహరించాడు. స్వాతంత్య్ర ఉద్యమం, దాని కార్యకలాపాల వార్తలను భారతదేశం అంతటా వ్యాప్తి చేయడమే ఈ పత్రిక లక్ష్యం. ఆయన భారత స్వాతంత్ర్య సమరయోధుడు తిరు ఆర్. ఆర్. చిన్న రామగౌండర్ స్నేహితుడు. భారత స్వాతంత్య్ర ఉద్యమానికి మద్దతు ఇచ్చే వార్తా పత్రికలను నిషేధించడానికి బ్రిటిష్ ప్రభుత్వం జర్నల్స్ రెగ్యులేషన్ యాక్ట్ కు సవరణ చేసింది. అందులో భాగంగా వీరభారతి కూడా బ్రిటిష్ ప్రభుత్వంచే నిషేధించబడింది.

సుబ్రమణ్య భారతి మరణం మీద పద్య శోకగీతం రాసిన ఏకైక కవి ఆయన. వన్నియార్ రాజకీయాలలో ప్రముఖ పాత్ర పోషించిన ఆయన వారి కమ్యూనిటీలో ప్రముఖుడిగా పరిగణించబడ్డాడు.

 పనులు 

 పత్రికలు 

 క్షత్రియ
 క్షత్రియ సిగమణి
 తమిళ మన్నన్
 శ్రీ వన్నీ వంశా పిరకసికై
 వన్నియాకుల మిత్రన్
 విరాపరతి

 మరణం 
అర్ధనారీశ వర్మ 1964 డిసెంబరు 7న తిరువణ్ణామలైలో మరణించాడు.

 మరణానంతరం 
ఉత్తరప్రదేశ్ ముఖ్యమంత్రి యోగి ఆదిత్యనాథ్, తమిళనాడుకు చెందిన భారతీయ జనతా పార్టీ కార్యదర్శిని కలిసిన తరువాత, ఆయన గౌరవార్థం స్టాంప్, నాణెం జారీ చేయాలని నిర్ణయించాడు. ఆ తరువాత హోంమంత్రి ఒక నాణెం తయారీకి అనుమతి ఇచ్చి, వర్మ గౌరవార్థం తపాలా బిళ్ళను కూడా ముద్రించారు.

భారత కేంద్ర ప్రభుత్వం, కమ్యూనికేషన్ల మంత్రిత్వ శాఖ-తపాలా విభాగం (ఫిలాట్లీ డివిజన్) హోం వ్యవహారాల మంత్రిత్వ శాఖ (సిఐసి డివిజన్, లెటర్ No.20011/01/2023 ద్వారా, 2023 మార్చి 3న మద్రాస్ హైకోర్టు ఆమోదం తెలిపింది.

 మూలాలు 

వర్గం:1964 మరణాలు
వర్గం:1874 జననాలు
వర్గం:భారత స్వాతంత్ర్యోద్యమం